ສ.ເກົາຫຼີ ກຳນົດບໍລິເວນຜັນຂະຫຍາຍ THAAD
AFP/TTXVN
(vovworld) - ວັນທີ 20/04 ກະຊວງການຕ່າງປະເທດ ສ.ເກົາຫຼີ ປະກາດວ່າ ປະເທດນີ້ ໄດ້ສຳເລັດວິວັດການສະໜອງທີ່ດິນ ເປັນສະຖານທີ່ຜັນຂະຫຍາຍລະບົບປ້ອງກັນລູກສອນໄຟຊັ້ນສູງໄລຍະທຸດທ້າຍ (THAAD) ຂອງ ອາເມລິກາ. ຕາມແຈ້ງການຂ່າວຂອງກະຊວງການຕ່າງປະເທດ ສ.ເກົາຫຼີ, ວິວັດການປຶກສາຫາລືກ່ຽວກັບເລື່ອງສະໜອງທີ່ດິນຜັນຂະຫຍາຍ THAAD ເລີ່ມຕົ້ນແຕ່ວັນທີ 02/03 ຜ່ານມາ. ກອງທັບ ອາເມລິກາ ໄດ້ຮັບອະນຸຍາດເລີ່ມຜັນຂະຫຍາຍ THAAD ໃນເນື້ອທີ່ດິນ 300.000 ຕາລາງກມ ຢູ່ເມືອງ Seongju ຫ່າງຈາກນະຄອນຫລວງ ເຊອູນ ໄປທາງທິດຕາເວັນຕົກສ່ຽງໃຕ້ 300 ກມ. ຂໍ້ຕົກລົງດັ່ງກ່າວ ບັນລຸໄດ້ກ່ອນນີ້ເກືອບ 2 ເດືອນ ພາຍຫລັງກະຊວງການຕ່າງປະເທດ ສ.ເກົາຫຼີ ປະຕິບັດບັນດາການເຈລະຈາກັບກຳລັງຂອງ ອາເມລິກາ ປະຈຳ ສ.ເກົາຫຼີ (USFK) ເພື່ອແນໃສ່ສະໜອງທີ່ດິນ ໃຫ້ຈຸດປະສົງດ້ານການທະຫານ, ເໝາະສົມກັບສົນທິສັນຍາກ່ຽວກັບກົດລະບຽບສຳລັບບັນດາກຳລັງຂອງ ອາເມລິກາ.